CELEX: C2007/095/91
Language: fi
Date: 2007-04-28 00:00:00
Title: Asia T-50/07: Kanne 23.2.2007 — Portugalin tasavalta v. Euroopan yhteisöjen komissio

28.4.2007   
            
            
               FI
            
            
               Euroopan unionin virallinen lehti
            
            
               C 95/44
            
         Kanne 23.2.2007 — Portugalin tasavalta v. Euroopan yhteisöjen komissio
   (Asia T-50/07)
   (2007/C 95/91)
   Oikeudenkäyntikieli: portugali
   Asianosaiset
   
      Kantaja: Portugalin tasavalta (Palácio Cova da Moura, Rua Cova da Moura, nro 1, 1350-115 Lissabon) (asiamiehet): Luís Inez Fernandes, Paulo Barros da Costa ja asianajaja Miguel Figueiredo)
   
      Vastaaja: Euroopan yhteisöjen komissio
   Vaatimukset
   
               —
            
            
               Euroopan maatalouden ohjaus- ja tukirahaston (EMOTR) tukiosastosta maksettavien jäsenvaltioiden tiettyjen menojen jättämisestä yhteisörahoituksen ulkopuolelle 14.12.2006 tehty komission päätös (1) on kumottava siltä osin kuin siinä sovelletaan Portugalin osalta 5 prosentin rahoitusoikaisua peltokasveille myönnettävään tukeen, durumvehnälle suoritettavan, määrältään 3 945 827 euron suuruisen täydentävän maksun osalta tukijärjestelmästä tiettyjen peltokasvien viljelijöille 17.5.1999 annetulla neuvoston asetuksella (EY) N:o 1251/1999 (2) perustetussa järjestelmässä;
            
         
               —
            
            
               toissijaisesti päätös on kumottava siltä osin kuin siinä suljetaan yhteisörahoituksen ulkopuolelle 3 231 650,20 euron suuruiset menot, jotka Portugalin tasavallan on toteuttanut 16.12.2003 edeltävänä ajankohtana;
            
         
               —
            
            
               Euroopan yhteisöjen komissio on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Kantaja esittää seuraavat kanneperusteet:
   
               —
            
            
               asetuksen N:o 1258/1999 (3) 7 artiklan 4 kohdan a alakohdan neljännen kappaleen rikkominen: kantaja vetoaa tämän kanneperusteen yhteydessä perusteluvelvollisuuden ja olennaisten muotomääräysten rikkomiseen;
            
         
               —
            
            
               Kantaja vetoaa kanteen kohteena olevassa päätöksessä esitetyn sen väitteen, jonka mukaan tarkastukset on tehty liian myöhään markkinointivuosina 2002 ja 2003, osalta toissijaisuusperiaatteen, jäsenvaltioiden yhdenvertaisuusperiaatteen ja suhteellisuusperiaatteen loukkaamiseen sekä tosiseikkoja koskevaan virheeseen;
            
         
               —
            
            
               Kantaja väittää näin ollen, ettei EMOTR:lle ole aiheutunut taloudellista vahinkoa.
            
         
               —
            
            
               Kantaja riitauttaa toisaalta komission näkemyksen, jonka mukaan vuonna 2002 on tehty liian vähän tarkastuskäyntejä durumvehnäpelloille.
            
         
      (1)  EUVL L 355, s. 96.
   
      (2)  EYVL L 160, s. 1.
   
      (3)  Yhteisen maatalouspolitiikan rahoituksesta 15.5.1999 annettu neuvoston asetus N:o 1258/1999 (EYVL L 160, s. 103).